Λάκι Τζόουνς

Ο Λούσιους «Λάκι» Τζόουνς (Lucious "Lucky" Jones, γενν. 22 Απριλίου 1993) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για την Καουχαγιόκι Κάρχου.

Κολεγιακή σταδιοδρομία 
Ο Τζόουνς έπαιξε κολεγιακή καλαθοσφαίριση στο Ρόμπερτ Μόρις από το 2011 έως το 2015. Κατά της διάρκεια της τελευταίας του χρονιάς, είχε κατά μέσο όρο 14,3 πόντους, 5,9 ριμπάουντ και 1,4 ασίστ ανά αγώνα.

Επαγγελματική σταδιοδρομία 
Μετά την ολοκλήρωση της κολεγιακής σταδιοδρομία του, ο Τζόουνς δεν επιλέχθηκε στο NBA Ντραφτ του 2015. Στις 7 Ιουλίου 2015, εντάχθηκε στη Λιέζ Μπασκέτ του Πρωταθλήματος Βελγίου. Είχε κατά μέσο όρο 14,3 πόντους, 5,2 ριμπάουντ και 1,5 ασίστ ανά αγώνα, σε 31 αγώνες πρωταθλήματος. 

Την επόμενη σεζόν, υπέγραψε με τη Γερ-Τουλόν του Πρωταθλήματος Γαλλίας. Στις 4 Ιανουαρίου 2017, αποχώρησε από τη Γερ-Τουλόν και εντάχθηκε στον Προμηθέα Πάτρας για το υπόλοιπο της σεζόν, καθώς αντικατέστησε τον Λάσαν Κρόμα. 

Στις 15 Ιουλίου 2017, εντάχθηκε στον ΠΑΟΚ της Α1 Εθνικής. Είχε κατά μέσο όρο 9,3 πόντους και 5,7 ριμπάουντ ανά αγώνα. 

Στις 19 Ιουλίου 2018, ο Τζόουνς εντάχθηκε στον τοπικό αντίπαλο, Άρη. Την 1η Ιουλίου 2019, αποχώρησε από την ομάδα. 

Το καλοκαίρι του 2019, ο Τζόουνς υπέγραψε αρχικά με την τρίτη του ελληνική ομάδα, τον Πανιώνιο, αλλά στις 10 Σεπτεμβρίου 2019 το συμβόλαιό του εξαγοράστηκε από τη γερμανική Μέντι Μπαϊρόιτ, η οποία συμμετείχε στο Europe Cup. 

Στις 14 Ιανουαρίου του 2020, υπέγραψε με τον Ιωνικό Νίκαιας. Στις 14 Φεβρουαρίου 2020, μετά από μόλις 3 αγώνες με τον Ιωνικό, όπου είχε κατά μέσο όρο 10,3 πόντους, 6 ριμπάουντ, 1 ασίστ και 1,7 κλέψιμο, αποχώρησε από την ομάδα και εντάχθηκε στη φινλανδική Καουχαγιόκι Κάρχου. μέχρι το τέλος της σεζόν.

Παραπομπές

Εξωτερικοί σύνδεσμοι 

 Προφίλ στο Eurobasket.com
 Προφίλ Basket League Ελλάδας (στα αγγλικά)
 Προφίλ Basket League Ελλάδας (στα ελληνικά)
 Robert Morris College Bio 

Αμερικανοί καλαθοσφαιριστές
Σούτινγκ γκαρντ
Σμολ φόργουορντ
Καλαθοσφαιριστές Λιέζ Μπασκέτ
Καλαθοσφαιριστές βελγικών συλλόγων
Καλαθοσφαιριστές Γερ-Τουλόν Βαρ Μπασκέτ
Καλαθοσφαιριστές Πρωταθλήματος Γαλλίας
Καλαθοσφαιριστές γαλλικών συλλόγων
Καλαθοσφαιριστές Προμηθέα Πατρών
Καλαθοσφαιριστές Α1 Εθνικής Ελλάδας
Καλαθοσφαιριστές ελληνικών συλλόγων
Ξένοι καλαθοσφαιριστές στην Ελλάδα
Καλαθοσφαιριστές ΠΑΟΚ
Καλαθοσφαιριστές Άρη
Καλαθοσφαιριστές Μέντι Μπαϊρόιτ
Καλαθοσφαιριστές γερμανικών συλλόγων
Καλαθοσφαιριστές Ιωνικού Νίκαιας
Καλαθοσφαιριστές Καουχαγιόκι Κάρχου Μπάσκετ
Καλαθοσφαιριστές φινλανδικών συλλόγων